פרסי בחירת הנוער

טקס פרסי בחירת הנוער (באנגלית: Teen Choice Awards, ידוע גם כ-TCAs) הוא טקס פרסים אמריקאי הנערך מדי שנה, במהלכו מוענקים פרסים להישגים הגדולים ביותר של השנה החולפת בתחומים מוזיקה, קולנוע, ספורט, טלוויזיה, אופנה ועוד. הטקס משודר בערוץ פוקס וקהל הנוער הוא שמצביע ובוחר את הזוכים בתחומים השונים. בניגוד לטקסים רבים בהם הזוכה מקבל פסלון, בטקס זה הזוכה מקבל גלשן עבודת יד בגודל מקורי המקושט בלוגו של הטקס, אותו מעצבים מחדש מדי שנה. ייצור גלשן אחד עולה לערוץ למעלה מ-800 דולר, והוא נבחר כפרס מתוקף היותו סמל המייצג את החופש הגדול ואת הקיץ עבור המתבגרים. במסגרת הטקס מופיעים ידוענים בתור אורחים ומגישים את הקטגוריות השונות, ובנוסף מתבצעים קטעי מעבר קומיים על ידי מנחה/מנחי הטקס ולעיתים על ידי ידוענים נוספים, וכן מספר קטעים מוזיקליים. האמן ג'ייסון דירולו הופיע הכי הרבה פעמים עם 3 הופעות מוזיקליות לאורך השנים. להקת הבנים ואן דיירקשן היו הראשונים בכל תולדות הטקס שזכו בפרס בקטגוריית בחירת המוזיקה עבור שיר שלא יצא כסינגל. מבחינת תוכן, הסדרה "שקרניות קטנות" מחזיקה במספר הזכיות הרב ביותר עם 30 פרסים. במקום השני נמצאת הסדרה "יומני הערפד" עם 27 פרסים, ואחריה נמצאים הריאליטי "אמריקן איידול" עם 18 פרסים, הסדרה "אחת שיודעת" עם 17 פרסים, הסדרה "Glee" עם 15 פרסים, הסדרות "חברים" ו-"The O.C." עם 10 פרסים והסדרות והתוכניות "גיבורים", "האנה מונטנה" ו-"משפחת קרדשיאן" עם 7 פרסים. מקרא צבעים כאשר המפיקים הראשיים בוב ביין ומייקל בורג קיימו פגישה לטובת יצירת טקס פרסים הפונה לקהל הנוער, הם חשבו על טקס שמאופיין בתוכן בוגר יותר מזה של טקס פרסי בחירת הילדים של ניקלודיאון, ובמידת מה משתווה לתוכן של טקס פרסי הווידאו-קליפים של MTV. לאורך השנים נשמר הפורמט המקורי של הטקס, לפיו הפרסים מוענקים לידוענים עם הישגים בתעשיית הבידור והספורט, והקטגוריות הן קטגוריות דינמיות שאינן קבועות ומתחדשות משנה לשנה. בעבר נערכה ההצבעה לטקס תוך שימוש בפתקי הצבעה. הפתקים היו מוטמנים בדפי מגזינים המיועדים לנוער, אותם הם היו צריכים לרכוש, כאשר היה עליהם לתלוש את הפתק עם המועמד המועדף עליהם ולשלוח אותו לערוץ פוקס. בנוסף, היה ניתן להצביע דרך האתר הרשמי של ערוץ פוקס באינטרנט. בשנת 2008 הקימו פוקס ומפיקי הטקס את teenchoice.com - האתר רשמי לטקס פרסי בחירת הנוער, דרכו נעשית ההצבעה הרשמית לטקס עד היום. הטקס הראשון נערך בשנת 1999, ומאז מתקיים בתדירות שנתית. בשנתיים הראשונות (1999-2000) הופק הטקס בשדה התעופה של העיר סנטה מוניקה שבקליפורניה. משנת 2001 עד 2013 הטקס הופק באמפיתיאטרון בשם גיבסון אשר שכן בלוס אנג'לס, אולם הוא נהרס לטובת אטרקציה חדשה שנבנתה בפארק שעשועים של אולפני יוניברסל הוליווד, הממוקם בקרבת מקום. שנה לאחר מכן, בשנת 2014 הטקס היה מתוכנן להתקיים בארנה של הקמפוס באוניברסיטת קליפורניה בלוס אנג'לס, אולם לאחר הצפה שלו הוחלף המיקום, והטקס שודר לבסוף באודיטוריום שריין, בין אולמות הבידור הגדולים בלוס אנג'לס. בנוסף לקטגוריות השנתיות הסטנדרטיות, קיימות 6 קטגוריות נוספות המוענקות כפרס כבוד ו/או הערכה, ואת הפרסים בקטגוריות אלו בוחר צוות הערוץ, בניגוד לקטגוריות האחרות בהן קהל הנוער הוא הקול המכריע. פרסים מיוחדים אלו אינם ניתנים בכל שנה. קטגוריות הכבוד הן: הישג יוצא מגדר הרגיל (2000 - 2002): פרס אומץ (2004): פרס Visionary (2005): פרס Ultimate (2003-הווה): פרס השראה מטעם Acuvue (2011-הווה): אייקון האופנה של Candie (2013-הווה): פרס See Her (2017): 28 זכיות וואן דיירקשן 25 זכיות טיילור סוויפט 23 זכיות ג'סטין ביבר 19 זכיות מיילי סיירוס 16 זכיות סלינה גומז 15 זכיות אשטון קוצ'ר 14 זכיות דמי לובאטו האחים ג'ונאס 11 זכיות קריסטין סטיוארט פרמור רוברט פטינסון 10 זכיות ביונסה אמינם ג'סטין טימברלייק אריאנה גרנדה ארגון Do Something הוא מוסד ללא כוונת רווח ששם לעצמו מטרה לעורר מוטיבציה אצל צעירים לפעול לטובת שינויים חברתיים, זאת באמצעות קמפיינים ארציים ומענקים עבור פרויקטים בעלי השפעה. הארגון מממן את פרס Do Something, פרס המוענק משנת 1996 מדי שנה על ידי הארגון לחמישה אנשים צעירים עד גיל 25 אשר הצליחו לחולל שינוי משמעותי שהשפיע על סביבתם. הזוכים בפרס מתוגמלים במענק של 10,000 דולר כדי להמשיך לפעול למען היוזמה, והזוכה בפרס הגדול מקבל מענק על סך 100,000 דולר. הארגון בנוסף חולק כבוד לידוענים העוסקים בצדקה. במסגרת הטקס הוענק הפרס בשנת 2008 לצ'אד בולוק, שהיה ללא-ידוען הראשון אי פעם שזכה בפרס במסגרת הטקס. בשנת 2009 הפרס לא הוצג והוחלף בפרס הפעיל החברתי בו זכתה השחקנית היידן פנטייר. במהלך שידור טקס פרסי בחירת הנוער לשנת 2014, כוכב ה-Vine קמרון דאלאס טען שהטקס מבוים כאשר צייץ בחשבון הטוויטר שלו "זה מצחיק שהודיעו לי שזכיתי בפרס הוויינר שישה ימים לפני שההצבעה נסגרה וגרמו לשאר המתמודדים לצייץ בטוויטר שימשיכו להצביע בשבילם", זאת בזמן הענקת פרס כוכב הרשת לטיילר אוקלי, אף עליו התמודד דאלאס, ולכן הניחו שדבריו נאמרו מקנאה, אולם זמן קצר לאחר תחילת ההמולה כוכב Vine אחר בשם מאט אספינוסה, מועמד נוסף לזכייה גיבה את דבריו כשהגיב "הם השתמשו בכולנו בשביל קידום". בהמשך כוכב Vine שלישי, אשר לא היה מועמד, כתב "טקס פרסי בחירת הנוער מכור" יחד עם האשטאג שהפך לטרנד בינלאומי. העניין עורר סערה ברשת החברתית מצד המעריצים, שכן היו כעוסים נוכח העובדה שבזבזו זמן רב על הצבעות שלבסוף לא נספרו. יתר על כן, עוד לפני שידור הטקס גילו מעריצות הלהקה וואן דיירקשן כי חברי הלהקה לבושים בטקס באותם הבגדים שלבשו שישה ימים קודם לכן בהשקה שנערכה לכבוד הבושם החדש שלהם, זאת למרות שההצבעה טרם נסגרה באופן רשמי ביום ההשקה. בסיום שידור הטקס הופיעה בכתוביות הסיום הודעה לפיה "החברה שומרת לעצמה את הזכות לבחור את הזוכה מבין ארבעת המתמודדים המובילים בהצבעות". פרסי בחירת הילדים של ניקלודיאון מדיה וקבצים בנושא פרסי בחירת הנוער בוויקישיתוף אתר האינטרנט הרשמי של פרסי בחירת הנוער (באנגלית) פרסי בחירת הנוער, ברשת החברתית אקס (טוויטר) Gibson Amphitheater demolished for Wizarding World of Harry Potter, http://www.upi.com/, פורסם ב-25 בספטמבר 2013 Teen Choice Awards to Change Venue After UCLA Flood, http://variety.com/, פורסם ב-1 באוגוסט 2014 Do Something Awards, https://www.dosomething.org, ארכיון Chad Bullock Wins Teen Choice Award, https://www.youtube.com, פורסם ב-6 במאי 2009 Teen Choice Awards: Claims of ‘rigged’ winners cause teen meltdown on Twitter, https://www.washingtonpost.com, פורסם ב-11 באוגוסט 2014 tweet, https://twitter.com, פורסם ב-10 באוגוסט 2014 Teen Choice Awards rigged? Cameron Dallas sparks fan revolt as voting system comes under scrutiny, http://www.news.com.au/, פורסם ב-12 באוגוסט 2014